**Козјак** — врв на планината Бабуна, недалеку од Прилеп, во средишниот дел на Македонија. Неговата надморска височина изнесува 1.747 метри, со што тој е највисокиот врв на планината Бабуна и воопшто во Прилепско. Врвот се наоѓа на огранката на Бабуна наречена Борула, во непосредна близина веднаш над селото и првојот Плетвар во североисточен правец, како и над селата Крстец во југоисточен и Ореовец во источен правец. Козјак е често посетуван врв и до него водат добро обележани планинарски патеки од Плетвар и Крстец, а на него се искачува и минува трасата на големиот ултрамаратон во планинарско трчање „Крали Марко треилс". На самиот врв се наоѓа голема железна топка обложена со стакло и натпис со името и височината на врвот, со што е препознатлив изгледот на врвот Козјак. Непсредно под врвот на југозападната страна се наоѓа познатата Дуова Пештера, а на источното подножје се наоѓа и пештерата Рамниште.

За врвот Козјак во својата книга Материјали по изучувањето на Македонија од 1896 година, македонскиот револуционер Ѓорче Петров запишал:

>  На крајот на Борула и на 2 часа североисточно од Прилеп се издигнува пирамидалниот врв Козјак. Падините од запад, југ и југоисток му се сосема голи, карпести, стрмни и се спуштаат терасовидно во гребени и пропасти меѓу нив, северните падини се плоскави и во горниот дел покриени со грмушки, а во подножјето со кории од букови и брестови дрвја. Речиси целиот се состои од мермер кој му дава бела боја. Под јужната падина близу до селото Плетвар има ископи на мермер, кој се носи дури во Битола. Од секаде човек може да се качи на врвот, но најзгоден пат е оној кој води по билото на Преслоп и по северозападната падина на Козјак. Козјак е еден од високите врвови во внатрешноста на Македонија. Од Плетвар нагоре има 3-3 ½ часа височина, а од коритото на Ленишка Река во полето до Плетвар треба да има ½ час височина. Мештаните веруваат дека од него може да се види Солунскиот Залив - верување со кое сакаат да кажат дека тој е многу висок. Покрај сето тоа, снегот не стои долго време на врвот. Причината треба да е истата онаа која ја наведов за Љуботен, т.е. дека е гол, налегнат и целосно изложен на сончевите зраци. Како и сите планини со варовнички состав, Козјак е многу богат со подземни пештери и пропасти, од коишто некои се полни со вода во дното. Попознати од нив се две: една на врвот (Дуова Пештера), друга по западната падина над с.Ореовец (Рамниште).
> 
> 
> 
>   
> 
> 
> 
>

Галерија
--------

* Поглед на врвот Козјак од северПоглед на врвот Козјак од север
* Поглед на врвот Козјак од северПоглед на врвот Козјак од север
* Препознатливата топка на врвот КозјакПрепознатливата топка на врвот Козјак
* Препознатливата топка на врвот КозјакПрепознатливата топка на врвот Козјак
* Поглед на врвот Козјак од западПоглед на врвот Козјак од запад
* Поглед на врвот Козјак од западПоглед на врвот Козјак од запад
* Поглед на врвот Козјак од западПоглед на врвот Козјак од запад
* Поглед на врвот Козјак од југозападПоглед на врвот Козјак од југозапад
* Поглед на врвот Козјак од западПоглед на врвот Козјак од запад
* Поглед на врвот Козјак од северозападПоглед на врвот Козјак од северозапад
* Поглед на врвот Козјак од подножјето на западПоглед на врвот Козјак од подножјето на запад

Наводи
------

1. 1 2 3 4 5 6 7 8 9  Петров, Ѓорче (1896). превод: Марио Шаревски (уред.). *Материјали по изучувањето на Македонија* (2016. изд.). Скопје: Единствена Македонија. стр. 66. ISBN 978-608-245-113-8.